turjo4nis/wikipedia-bn-dump-20250701 huggingface dataset:
হাতি উৎসব

হাতি উতসব ভারতের রাজস্থান রাজ্যের জয়পুর শহরের একটি উৎসব। হাতি, উট, ঘোড়া এবং লোক নর্তকদের একটি সুন্দর শোভাযাত্রার মাধ্যমে এই উতসবের সূচনা হয়। মালিকরা তাদের হাতিদের চকমকে রং, রেশমের কাপড়, ভারী গয়না ইত্যাদি বিবিধ সাজপোশাকে সজ্জিত করে। মহিলা হাতিদের পায়ের গোড়ালিতে মল পরানো হয় যা হাঁটার সময় সুন্দর শব্দ উতপন্ন করে। চলমান হাতির পিঠে বসে হাতিপালক জমায়েতে আগত মানুষদের মাথায় আবীর ছড়িয়ে দেয়। সবচেয়ে সুন্দরভাবে সাজানো হাতিটিকে বিজয়ী হিসেবে পুরস্কৃত করা হয়। ১৯ জন লোকের মধ্যে এই প্রতযোগিতা হয়। এলিফ্যান্ট পোলো, হাতির দৌড় এবং রশি টানা ইত্যাদি বিবিধ অনুষ্ঠান এই প্রতিযোগীতার অংশ। হাতিদের কান এবং গলা বিভিন্ন কাপড় দিয়ে সজ্জিত করা হয়। মাহুতরা পশুদের সাজায় এবং সেইসাথে সোনা, রৌপ্য ব্রেসলেট এবং আংটি দিয়ে নিজেদেরকেও বিবিধ সাজে সজ্জিত করে। উত্সবের একটি বিশেষ খেলায় সবচেয়ে শক্তিশালী হাতিটিকে দশ জনের একটি দলের বিরুদ্ধে প্রতিদ্বন্দ্বিতা করার জন্য বেছে নেওয়া হয়।

যদিও উত্সবটি মূলত হাতিদের উতসব কিন্তু অন্যান্য প্রাণী যেমন উট এবং ঘোড়াও এতে অংশ নেয়।

ইতিহাস 
হাতি উতসব জয়পুর শহরের সবচেয়ে জনপ্রিয় অনুষ্ঠানগুলির মধ্যে একটি বলে বিবেচিত হয়। এই উত্সব চালু হওয়ার পর থেকে, বিভিন্ন অঞ্চলের মানুষদের মধ্যে এর সম্পর্কে উতসাহ বেড়েছে এবং বহিরাগতদের আকর্ষণ করতে সক্ষম হয়েছে। রাজস্থানের ঐতিহ্য অনুযায়ী হাতি রাজকীয়তার প্রতীক। বৌদ্ধ ও জৈন ধর্মেও হাতির গুরুত্ব দেখা যায়। ভারতীয় ঐতিহ্যে হাতির একটি ঐতিহাসিক গুরুত্ব রয়েছে। ভারতীয় পৌরাণিক কাহিনী অনুসারে, দেবতা এবং অসুররা সাগর মন্থনের আয়োজন করেছিল, এই আশায় যে তারা অমর হয়ে উঠবে। সেই মন্থনের ফলে সমুদ্র থেকে বিবিধ মূল্যবান বস্তু উদ্ভূত হয়েছিল। সেই মূল্যবান বস্তুর মধ্যে উলেখহযোগ ছিল নয়টি মূল্যবান রত্ন এবং হাতি। সেই থেকে হাতিকে মূল্যবান প্রাণী হিসেবে গণ্য করা হয়।

রাজস্থান রাজ্য তার ইতিহাস ও রাজকীয় ব্যক্তিত্বের জন্য জনপ্রিয়। প্রাচীনকালে রাজা এবং রাজপুত্ররা হাতির চড়ে রাজস্থানের বিভিন্ন প্রাসাদে পরিভ্রমন করতেন। রাজতন্ত্রের সময়কালে বিবিধ রাজকীয়রা অনুষ্ঠানের আয়োজন করা হত, যেখানে রাজকীয় অতিথিদের আপ্যায়ন করার জন্য হাতিদের ব্যবহার করা হত। এছাড়াও মনোরঞ্জনের জন্য হাতিদের বিভিন্ন খেলার আয়োজন করা হত যাতে শক্তিশালী হাতিরা একে অপরের সাথে লড়াই করত। অধুনা হাতি উতসব এই পরম্পরাকেই বহন করে চলেছে। চৌগান স্টেডিয়ামে রাজস্থান পর্যটন গোষ্ঠী দ্বারা প্রতি বছর এই হাতি উৎসবের আয়োজন করা হত। উৎসবের ক্রমবর্ধমান জনপ্রিয়তার কারণে এর স্থান পরিবর্তন করে জয়পুর পোলো গ্রুপের মাঠে উতসবের আয়োজন করা হয়। হাতিদের পবিত্র এবং সৌভাগ্যের প্রতীক হিসাবে বিবেচনা করা হয়।

বিতর্ক 
পশু কল্যাণ বোর্ডের প্রতিবাদের কারণে পরপর দুই বছর, ২০১২ এবং ২০১৪ সালে হাতি উত্সব বাতিল করা হয়েছিল। পশু কর্মীরা হাতিদের গায়ে রাসায়নিক রং ঢেলে তাদের সজ্জিত করত। যা নিয়ে পশু কল্যাণ বোর্ড উদ্বিগ্ন ছিলেন এবং আশঙ্কা করেছিলেন যে এই প্রক্রিয়ায় হাতিদের ক্ষতি হবে। রাজস্থান পর্যটন গোষ্ঠী, যারা প্রতি বছর উৎসবের আয়োজন করে, তারা পশু কল্যাণ বোর্ডের কাছে উপযুক্ত নথি প্রদান করতে ব্যর্থ হয়। এর ফলস্বরূপ, আয়োজকরা অনুষ্ঠানটির নাম পরিবর্তন করে হোলি উৎসব করার সিদ্ধান্ত নিয়েছে। পিপল ফর দ্য এথিক্যাল ট্রিটমেন্ট অফ অ্যানিম্যালস (PETA) এর প্রতিবাদের পরিপ্রেক্ষিতে পর্যটন দফতরের এই সিদ্ধান্ত বাতিল করা হয়েছে।

তথ্যসূত্র 

হাতি উৎসব
প্রাণী উৎসব বা আচার
রমলা সিংহ

রমলা সিংহ (১৯১৩-২০১০) ছিলেন ভারতের পশ্চিমবঙ্গের কলকাতার একজন নারী অধিকার এবং সামাজিক কর্মী।

স্বামীর নাম অনুসারে তিনি শ্রীমতী এস. কে. সিংহ নামেও পরিচিত ছিলেন। তার স্বামী আইসিএস সুশীল কুমার সিংহ একজন সুপরিচিত ম্যাজিস্ট্রেট ও কালেক্টর এবং রায়পুরের অভিজাত ব্যারণ সিংহ পরিবারের সদস্য ছিলেন, তিনি রায়পুরের প্রখ্যাত আইনজীবী লর্ড সত্যেন্দ্রপ্রসন্ন সিংহের দ্বিতীয় পুত্র ছিলেন, যে সত্যেন্দ্রপ্রসন্ন বিহার ও উড়িষ্যার একমাত্র ভারতীয় গভর্নর ছিলেন এবং স্বাধীনতার আগে হাউস অফ লর্ডসে জায়গা পাওয়া একমাত্র ভারতীয় ছিলেন। রমলা সিংহ ছোটবেলা থেকেই সমাজসেবা ও নারী অধিকার আন্দোলনের সাথে জড়িত ছিলেন। তিনি দেবদাসী প্রথা, পতিতাবৃত্তি এবং পতিতাদের শিশুদের পুনর্বাসনের লড়াইয়ের জন্য বিখ্যাত ছিলেন।

তিনি ১৯৩২ সাল থেকে সুনীতি দেবী, কোচবিহারের মহারানী, চারুলতা মুখার্জি, সুচারু দেবী, ময়ূরভঞ্জের মহারানী এবং টিআর নেলির মতো বাংলার অন্যান্য নারী অধিকার কর্মীদের সাথে অল বেঙ্গল উইমেনস ইউনিয়নের প্রতিষ্ঠাতা সদস্য ছিলেন। বেঙ্গল সাপ্রেসন অফ ইমোরাল ট্রাফিক বিল, ১৯৩৩ পাশ করার পর, অল বেঙ্গল উইমেনস ইউনিয়ন মেয়েদের উদ্ধার করে এবং দমদমে অল বেঙ্গল উইমেনস ইন্ডাস্ট্রিয়াল ইনস্টিটিউট নামে একটি পুনর্বাসন হোম শুরু করে। রমলা সিংহ পরবর্তীকালে পশ্চিমবঙ্গের কেন্দ্রীয় সমাজকল্যাণ বোর্ডের প্রথম চেয়ারপার্সন হন, এটি দুর্গাবাই দেশমুখ দ্বারা প্রতিষ্ঠিত জাতীয় স্তরের একটি প্রতিষ্ঠান। তিনি ১৯৩২ সালে কোচবিহারের মহারানী সুনীতি দেবীর সভাপতিত্বে প্রতিষ্ঠিত অল বেঙ্গল উইমেনস ইউনিয়নের প্রথম সেক্রেটারিও ছিলেন এবং পরে বহু বছর ধরে অল বেঙ্গল উইমেনস ইউনিয়নের সভাপতি হিসেবে কাজ করেন। তিনি পরে রেণুকা রায়, সীতা চৌধুরী, আরতি সেনের মতো তার অন্যান্য সমসাময়িকদের সাথে কাজ করেছিলেন এবং শীলা দাভার, বেলা সেন, মানেক মোদি, জয়া চালিহা, প্রণতি ঘোষাল এবং খোরশেদ নারিয়েলওয়ালার মতো পশ্চিমবঙ্গের পরবর্তী প্রজন্মের নারী কর্মীদের জন্য পথপ্রদর্শক ছিলেন।

তথ্যসূত্র 

পশ্চিমবঙ্গের সক্রিয়কর্মী
ভারতীয় সমাজকর্মী
২০শ শতাব্দীর ভারতীয় রাজনীতিবিদ
২০শ শতাব্দীর ভারতীয় নারী রাজনীতিবিদ
পশ্চিমবঙ্গের রাজনীতিতে নারী
কলকাতার রাজনীতিবিদ
ভারতীয় নারী সক্রিয়কর্মী
ভারতীয় নারী অধিকারকর্মী
ভারতীয় সক্রিয়কর্মী
২১শ শতাব্দীর বাঙালি
২০শ শতাব্দীর বাঙালি
২০১০-এ মৃত্যু
১৯১৩-এ জন্ম
সৌরাষ্ট্রের লোকনৃত্য

সৌরাষ্ট্র জনগণ, দক্ষিণ ভারতের একটি জাতি-ভাষাভিত্তিক হিন্দু সম্প্রদায়। এই সম্প্রদায়ের অনেকগুলি লোকনৃত্য রয়েছে যা এদের বিভিন্ন আঞ্চলিক অনুষ্ঠানে পরিবেশিত হয়। এদেরর মধ্যে রয়েছে গেব্বি বা গেবেল, কোনাঙ্গি এবং ডান্ডি নাটানা (কোলানে)।

গেব্বি 
গেব্বি (দেবনাগরী : गेब्बी) সাধারণত বিভিন্ন ধর্মীয় অনুষ্ঠানে মহিলাদের দ্বারা পরিবেশিত হয়। দেব-দেবীর মূর্তি বা ছবির সামনে থান্ডিলি ডিভা নামক প্রদীপ প্রজ্বলিত করে তার চারপাশে এই নৃত্যের পরিবেশনা হয়। হাতে তালি দিতে দিতে বৃত্তাকারে সংঘবধ হয়ে, সর্পিল পদবিন্যাসের আধারে এই নৃত্য পরিবেশিত হয়। গেব্বি পরিবেশনার সময় সাধারনত ভক্তিমূলক (ভক্তি) গান গাওয়া হয়। গায়করা হয় নাচের দলের মধ্যে অন্তর্ভুক্ত থাকে অথবা তারা দলের থেকে আলাদা থাকে। গেব্বি শব্দটি গর্ভ-গৃহ শব্দ থেকে এসেছে। এই নৃত্যটি শক্তির প্রতীক। আদিম মহাজাগতিক শক্তির উপাসনা এই নৃত্যের আধার। বিশুদ্ধ জলে ভরা এক পাত্রকে বহির্বিশ্বের প্রতীকী রূপ হিসাবে ধরা হয়। দেব-দেবীদের আশীর্বাদ প্রাপ্ত করতে তাদেরকে এই জলের মধ্যে সাময়িকভাবে অধিবাস করার জন্য প্রার্থনা করা হয়। এই মৌলিক নৃত্যটি একটি বৃত্তাকার সীমারেখার মধ্যে পরিবেশিত হয় এবং নৃত্যশিল্পীদের পদচালনা এমনভাবে হয় যা দেখে মনে হয় যে বৃত্তটির ঘূর্নন ঘড়ির কাঁটার বিপরীত দিকে হচ্ছে। যদি নৃত্য পরিবেশনের স্থান সীমাবদ্ধ থাকে বা অনেক অংশগ্রহণকারী থাকে, তাহলে নর্তকীরা এককেন্দ্রিক বৃত্ত তৈরি করে, ঘড়ির কাটার বিপরীত চলনে নৃত্য পরিবেশন করে। পরিশেষে, অভিনয়শিল্পীরা দেবী অম্বার মাতৃমূর্তির চারপাশে ঘুড়ে এই নৃত্য পরিবেশন করে। কখনো মাতৃমূর্তির বদলে একটি সুসজ্জিত জল ভর্তি মাটির পাত্রকে কেন্দ্র করে এই নৃত্য উপস্থাপনা করা হয়। এই মাটির জলভরা পাত্র সৃজনশীল শক্তির প্রতীক। শুরুতে নাচের গতি স্লথ হয় এবং পরে ধীরে ধীরে গতি বৃদ্ধি পায়।

ডান্ডি নাটানা (কোলানে) 
ডান্ডি নাটনা (দেবনাগরী : दांडी नटना) হল একটি লোকনৃত্য যাতে লাঠির ব্যবহার হয়। নর্তকরা একে অপরের উপর লাঠি টোকা দিয়ে এই নৃত্য পরিবেশন করে। বৃত্তাকার সমূহের মধ্যে এবং সর্পিল পদসঞ্চালনার মাধ্যমে এই নৃত্য পরিবেশিত হয়। নর্তকদের সংখ্যা সাধারনত দুই থেকে চার, আট, ষোল ইত্যাদি হয়।

কোনাঙ্গী 
কোনাঙ্গী (দেবনাগরী : कोनंगी) হল পুরুষদের দ্বারা পরিবেশিত একটি হাস্যরসাত্মক নৃত্য। এটি সাধারণত হিন্দুদের রাম নবমী উৎসবের সময় পরিবেশিত হয়। এই নৃত্যটি ভগবান রাম এবং ভগবান কৃষ্ণের জীবনের নৈতিকতা বর্ণনা এবং প্রচার করার উদ্দেশ্যে পরিবেশিত হয়। এটি একটি সামাজিক নৃত্য যা সমাজে শুভ চিন্তার প্রচার করে।

দন্তবক্র রাক্ষসের সাথে কৃষ্ণের যুদ্ধের গল্পের উপর ভিত্তি করে এই নৃত্যের সৃজন করা হয়েছে। কৃষ্ণ যখন তার সুদর্শন চক্র (একটি ঘূর্ণায়মান, চাকতির মতো অস্ত্র) নিক্ষেপ করেছিলেন, তখন দন্তবক্র তার দুই দাঁতের ফাঁকে সেই অস্ত্রকে ধরে নেন। যাইহোক এরপর তিনি মুখ খুলতে সক্ষম হননি, কারণ মুখ খুললেই চক্র তাকে আঘাত করত। কৃষ্ণ তখন হাস্যরসাত্মক নৃত্য করতে লাগলেন; যা দেখে রাক্ষস হাসি থামাতে পারল না। তিনি হাসতে হাসতে মুখ খুললেন, এবং চক্র দ্বারা নিহত হলেন। এই ঘটনা থেকে কোনাঙ্গী নৃত্যের জন্ম হয়।

তথ্যসূত্র 

গুজরাতের লোকনৃত্য
ভারতীয় লোকনৃত্য
ইন্দ্রাণী দাশগুপ্ত

ইন্দ্রাণী দাশগুপ্ত একজন ভারতীয় মডেল এবং টেলিভিশন উপস্থাপিকা। তিনি রিবক, ল্যাকমে এবং অ্যালেন সোলির মতো ব্র্যান্ডের বিজ্ঞাপন প্রচারে কাজ করেছেন।

প্রাথমিক জীবন এবং শিক্ষা 
ওমানের রাজধানী মাস্কাটে একটি বাঙালি প্রকৌশলী পরিবারে বেড়ে ওঠা তার। তিনি দিল্লি পাবলিক স্কুল, আর কে পুরমে পড়াশোনা করেছেন। স্কুলে পড়ার পর তিনি দিল্লি বিশ্ববিদ্যালয়ের মিরান্ডা হাউস থেকে অর্থনীতিতে স্নাতক (সম্মান) অর্থাৎ বিএ শেষ করেন। এরপর ২০০৪ সালে জওহরলাল নেহরু বিশ্ববিদ্যালয় থেকে অর্থনীতিতে স্নাতকোত্তর (এমএ) সম্পন্ন করেন

কর্মজীবন 
একজন উচ্চাকাঙ্ক্ষী আইনজীবী হিসেবে তিনি ১৮ বছর বয়সে মডেলিং শিল্পে প্রবেশ করেন। তখন মিরান্ডা হাউসে অধ্যয়নরত অবস্থায় ডিজাইনার আশিস সোনি তাকে দেখেছিলেন, তিনি তাকে র‍্যাম্পে কাজের জন্য বলেন। এর মাধ্যমে তার মডেলিং ক্যারিয়ার শুরু হয়, তবে তিনি এসবের পাশাপাশি তার পড়াশোনা চালিয়ে যান।

ইন্দ্রাণী ল্যাকমে কসমেটিক্স এবং অ্যালেন সোলি নারীদের পোশাকের ব্র্যান্ড অ্যাম্বাসেডর হিসাবে কাজ করেছেন এবং এয়ারটেল, এলজি, প্যারাসুট অয়েল, প্যানাসনিক এবং স্যান্ট্রোর জন্য টিভি বিজ্ঞাপন প্রচার ও প্রিন্ট বিজ্ঞাপনে কাজের পাশাপাশি পাঁচটি ল্যাকমে ফ্যাশন সপ্তাহে কাজ করেছেন। তিনি আবার ধুম (২০০০) অ্যালবামের রক ব্যান্ড ইউফোরিয়ার "ক্যাসে ভুলেগি মেরা নাম" এর মতো মিউজিক ভিডিওতেও উপস্থিত হয়েছেন।

ল্যাকমে ফ্যাশন উইক, উইলস লাইফস্টাইল ফ্যাশন উইক, ব্লেন্ডার'স প্রাইড ফ্যাশন উইক ইত্যাদির মতো ফ্যাশনের রানওয়েতে ইন্দ্রাণী উপস্থিত হয়েছেন।

তিনি ২০০২ সালে গ্ল্যামারের জন্য সোসাইটি অ্যাচিভারস পদকে ভূষিত হন ২০১১ সালে, তিনি টিভি ট্র্যাভেল শো, হোয়াট্স উইথ ইন্ডিয়ান ম্যান? ফক্স ট্রাভেলারে অভিনেত্রী সুগন্ধা গর্গের সাথে উপস্থাপনায় কাজ করেছেন।

সামাজিক কার্যক্রম 
ইন্দ্রাণী দাশগুপ্ত বিভিন্ন এনজিওর সাথে নারীর ক্ষমতায়ন কর্মশালা এবং উপস্থাপনা পর্ব পরিচালনা করেন।

ব্যক্তিগত জীবন 
ইন্দ্রাণী দাশগুপ্ত প্রথম বিয়ে করেছিলেন যুধামন্যু সরকারের সঙ্গে। তিনি বর্তমানে করণ পলের সাথে বিবাহবন্ধনে আবদ্ধ আছেন এবং নতুন দিল্লিতে বসবাস করেন। তাদের দুই সন্তান উমা কিসমত পল ও কবির আনন্দ।

তথ্যসূত্র 

 
 

১৯৮৩-এ জন্ম
জওহরলাল নেহরু বিশ্ববিদ্যালয়ের প্রাক্তন শিক্ষার্থী
দিল্লি বিশ্ববিদ্যালয়ের প্রাক্তন শিক্ষার্থী
দিল্লি পাবলিক বিদ্যালয়ের প্রাক্তন শিক্ষার্থী
দিল্লির নারী মডেল
ভারতীয় টেলিভিশন উপস্থাপক
ভারতীয় টেলিভিশন উপস্থাপিকা
বাঙালি নারী মডেল
জীবিত ব্যক্তি
আয়ুষি পোদ্দার

আয়ুষি পোদ্দার (জন্ম ২৩ অক্টোবর ২০০০) একজন ভারতীয় লক্ষ্যভেদী ক্রীড়াবিদ তথা শুটার। তিনি পশ্চিমবঙ্গের হুগলি জেলার শেওড়াফুলির বাসিন্দা।

জীবনী 
আয়ুষি পোদ্দার ২০০০ সালের ২০ অক্টোবরে জন্মগ্রহণ করেন এবং বর্তমানে তিনি ভারতের ন্যাশনাল রাইফেল অ্যাসোসিয়েশনের জেষ্ঠ্য বিভাগে ৫০মিটার ৩পজিশন রাইফেল বিভাগের র‍্যাংকিংয়ে ২য় স্থলে রয়েছেন। ১৩ বছর বয়সে তিনি তার বাবা পঙ্কজ পোদ্দারের সাথে শ্রীরামপুর রাইফেল ক্লাবে প্রশিক্ষণ নিতে শুরু করেন। ২০১৪ সালে, তিনি দিল্লির ড. করনি সিং শুটিং রেঞ্জে তার প্রথম জুনিয়র ন্যাশনাল প্রতিযোগিতায় খেলেন। তারপর থেকে তিনি তার বাবার নিজের ক্লাব বুলসেই শুটিং একাডেমিতে প্রশিক্ষণ নিচ্ছেন।

পোদ্দার বিভিন্ন ইভেন্টে জাতীয় ও আন্তর্জাতিক খেতাব জিতেছেন। তিনি ৬২তম জাতীয় শ্যুটিং চ্যাম্পিয়নশিপে জুনিয়রদের ৫০মিটার ৩পজিশনে একটি রৌপ্য পদক জিতেছেন এবং কেরালার ত্রিভান্দ্রমে অনুষ্ঠিত জুনিয়র্স এবং যুব বিভাগে ১০ মিটার এয়ার রাইফেল টিম ইভেন্টে দুটি স্বর্ণপদক জিতেছেন৷

বর্তমানে, আয়ুষি পোদ্দারকে সনি পিকচার্স নেটওয়ার্ক স্পনসর করছে এবং লক্ষে স্পোর্টস ফাউন্ডেশন তাকে ব্যাপকভাবে সহায়তা করছে।

তথ্যসূত্র 

ভারতীয় মহিলা শুটার
পশ্চিমবঙ্গের মহিলা ক্রীড়াবিদ
জীবিত ব্যক্তি
২০০০-এ জন্ম
টেট্রাগোনিয়া ইমপ্লেক্সিকোমা

টেট্রাগোনিয়া ইম্প্লেক্সিকোমা, যা সাধারণত বোয়ার স্পিনাচ নামে পরিচিত, এটি আইজোয়াসি বা বরফ-উদ্ভিদ পরিবারের একটি উদ্ভিদ। কাছাকাছি একটি প্রজাতি হল টেট্রাগোনিয়া টেট্রাগোনিওইডস, তবে এই প্রজাতির বড় পাতা এবং ফুল ফোটার সময় কম।

বাসস্থান ও বণ্টন 
বোয়ার স্পিনাচ মূলত নিউজিল্যান্ড এবং দক্ষিণ অস্ট্রেলিয়া উপকূলীয় অঞ্চলে এবং পাশাপাশি নিকটবর্তী অনেক দ্বীপ পুঞ্জে পাওয়া যায়। এটি বালি এবং শিংল সৈকত থেকে উপকূলীয় বনভূমি, গুল্মভূমি এবং তৃণভূমি মধ্য দিয়ে এবং উন্মুক্ত, পাহাড় এবং স্ট্যাক লবণ-ছাঁটা গাছপালা হিসেবে বিভিন্ন পরিবেশেই লক্ষ্য করা যায়। অভ্যন্তরীণভাবে, কৃষিজমিতে যেখানে এটি বারবেরি ঝোপ বা ঘন জঙ্গলে চুনযুক্ত বেলেপাথর বা চুনাপাথর আউটক্রপে জন্মায় সেখানেও পাওয়া যেতে পারে।

বর্ণনা 
বোয়ার স্পিনাচ এক প্রকার মাটিতে আকড়ে থাকা উপগুল্ম যা  পর্যন্ত ঘন পাতাযুক্ত ঝোপ তৈরি করে। ডালপালা লম্বা এবং পিছন দিকে থাকে, প্রায়শই রসালো এবং কচি অবস্থায় লাল বা গোলাপী রঙের হয়, গাঢ় সবুজ থেকে বাদামী-কালো হয়ে কাঠের মতো হয়ে যায়। পাতাগুলো বিকল্প, গুচ্ছবদ্ধ এবং আধা-সুগন্ধী। পাতাগুলো রম্বিক থেকে কৌণিক-ওভেট, কখনও কখনও কচি মোটা চুল বহন করে। হলুদ ফুলগুলো একাকী, দৃঢ়ভাবে সুগন্ধযুক্ত এবং ২টি শৈলীতে ১২-২০ পুংকেশীয় ফুল রয়েছে। আগস্ট থেকে নভেম্বর পর্যন্ত ফুল ফোটে। ৫ থেকে ৮ মিলিমিটার লম্বা, গোলাপী থেকে গাঢ় লাল, রসালো বেরি যা পাখি এবং টিকটিকি খায়। ফিলিপ দ্বীপে অগ্নি প্রতিরোধক উদ্ভিদ হিসেবে রোপণ করা হচ্ছে।

তথ্যসূত্র 

১৮৫৬-এ বর্ণিত উদ্ভিদ
নিউজিল্যান্ডের উদ্ভিদকুল
পশ্চিম অস্ট্রেলিয়ার উদ্ভিদকুল
দক্ষিণ অস্ট্রেলিয়ার উদ্ভিদকুল
নিউ সাউথ ওয়েলসের উদ্ভিদকুল
তাসমানিয়ার উদ্ভিদকুল
ক্লাউস বাহনার

ক্লাউস এরিক বাহনার (৩০ নভেম্বর ১৯৩৭ — ১৩ অক্টোবর ২০১১) একজন জার্মান প্রাক্তন ফিল্ড হকি খেলোয়াড় ছিলেন যিনি ১৯৬৪ গ্রীষ্মকালীন অলিম্পিক এবং ১৯৬৮ গ্রীষ্মকালীন অলিম্পিক অংশ নিয়েছিলেন। জার্মানির স্যাক্সনি ক্রিমমিটশাউতে জন্মগ্রহণ করেছিলেন।

অলিম্পিক ইভেন্ট 
১৯৬৪ টোকিও গ্রীষ্মকালীন অলিম্পিক, জার্মানির ইউনাইটেড টিমের হয়ে প্রতিদ্বন্দ্বিতা করেছে:

 পুরুষদের ফিল্ড হকি — ৫ম স্থান

১৯৬৮ মেক্সিকো সিটি গ্রীষ্মকালীন অলিম্পিক, পূর্ব জার্মানির হয়ে প্রতিদ্বন্দ্বিতা করেছে:

 পুরুষদের ফিল্ড হকি — ১১তম স্থান

তথ্যসূত্র

বহি সংযোগ 

 

২০শ শতাব্দীর জার্মান ব্যক্তি
২০১১-এ মৃত্যু
১৯৩৭-এ জন্ম
তিতাস সাধু

তিতাস রণদীপ সাধু (জন্ম ২৯ সেপ্টেম্বর ২০০৪) হলেন একজন ভারতীয় ক্রিকেটার যিনি ভারতীয় নারী জাতীয় ক্রিকেট দল এবং ঘরোয়া ক্রিকেটে বেঙ্গলের হয়ে খেলেন। তিনি ২০২৩ অনূর্ধ্ব ১৯ নারী টি২০ বিশ্বকাপ জয়ী ভারতীয় দলের অংশ ছিলেন এবং ফাইনালে ম্যাচের সেরা নির্বাচিত হন।

২০২৩ সালের ২৪ সেপ্টেম্বরে ২০২২ এশিয়ান গেমসে বাংলাদেশের বিরুদ্ধে আধুর টুয়েন্টি২০ আন্তর্জাতিক অভিষেক হয়েছিল। একই টুর্নামেন্টে, তিনি শ্রীলঙ্কার বিপক্ষে স্বর্ণপদক ম্যাচে বোলার হিসেবে গুরুত্বপূর্ণ ভূমিকা পালন করেছিলেন যাতে ভারত জিতেছিল।

প্রারম্ভিক জীবন 
সাধু পশ্চিমবঙ্গের চুনসুরায় ২০০৪ সালের ২৯ সেপ্টেম্বরে জন্মগ্রহণ করেন। ১৬ বছর বয়সে তিনি সিনিয়র বেঙ্গল দলের হয়ে খেলার জন্য নির্বাচিত হন। তিনি টেকনো ইন্ডিয়া গ্রুপ পাবলিক স্কুলে পড়তেন।

কর্মজীবন 
উদ্বোধনী অনূর্ধ্ব ১৯ নারী বিশ্বকাপের ফাইনালে ম্যাচের সেরা খেলোয়াড়ের পুরস্কার পান তিতাস সাধু। ২০২৩ মহিলা প্রিমিয়ার লিগে, তিনি দিল্লি ক্যাপিটালস স্কোয়াডের অংশ ছিলেন, কিন্তু একটি ম্যাচও খেলেননি।

২০২৩ সালের আগস্টে, তিনি ২০২২ এশিয়ান গেমসের জন্য ভারতীয় দলে নির্বাচিত হন। ২০২৩ সালের ২৪ সেপ্টেম্বর বাংলাদেশের বিপক্ষে ভারতের হয়ে তার আন্তর্জাতিক অভিষেক হয়।
২০২৩ সালের ডিসেম্বরে তিতাস সাধুকে অস্ট্রেলিয়ার বিরুদ্ধে সিরিজের জন্য ভারতের ওডিআইতে নির্বাচিত করা হয়েছিল।

তথ্যসূত্র 

এশিয়ান গেমসের ক্রিকেটে পদক বিজয়ী
এশিয়ান গেমসে স্বর্ণপদক বিজয়ী ভারতীয়
ভারতের মহিলা টুয়েন্টি২০ আন্তর্জাতিক ক্রিকেটার
ভারতীয় মহিলা ক্রিকেটার
হুগলি জেলার ব্যক্তি
পশ্চিমবঙ্গের মহিলা ক্রীড়াবিদ
পশ্চিমবঙ্গ থেকে আগত ক্রিকেটার
জীবিত ব্যক্তি
২০০৪-এ জন্ম
২০২২ এশিয়ান গেমসের পদক বিজয়ী
বসন্ত (উৎসব)

বসন্ত হল পাঞ্জাবের একটি বসন্তকালীন ঘুড়ি ওড়ানোর অনুষ্ঠান যা বসন্ত পঞ্চমী উৎসবের সময় উদযাপিত হয়। এটি বসন্তকালে অনুষ্ঠিত হয় বলে একে বসন্ত পঞ্চমীও বলা হয়। পাঞ্জাবি ক্যালেন্ডার অনুসারে এটি মাঘ মাসের সময় চন্দ্র মাসের পঞ্চম দিনে (জানুয়ারির শেষের দিকে বা ফেব্রুয়ারির শুরুতে) বসন্তের শুরুতে অনুষ্ঠিত হয়।

মধ্য পাঞ্জাব 

অমৃতসর, লাহোর এবং কাসুর হল এই উতসবের প্রধান ঐতিহ্যবাহী এলাকা যেখানে ঘুড়ি উড়ানো উৎসব অনুষ্ঠিত হয়। লাহোরে একটি জনপ্রিয় বসন্ত মেলা অনুষ্ঠিত হয়। ঐতিহ্যগতভাবে শিয়ালকোট, গুজরানওয়ালা এবং গুরুদাসপুরের মতো এলাকাতেও এই উতসব পালিত হয়।

ইতিহাস অনুযায়ী মহারাজা রঞ্জিত সিং একটি বার্ষিক বসন্ত মেলার আয়োজন করেন। ১৯ শতকে অনুষ্ঠিত মেলার একটি নিয়মিত বৈশিষ্ট্য হিসেবে তিনি ঘুড়ি ওড়ানোর প্রচলন করেন। এই উতসবের মধ্যে সুফি মাজারে মেলার অনুষ্ঠানো অন্তর্ভুক্ত ছিল। মহারাজা রঞ্জিত সিং এবং তার রানী মোরান বসন্তে হলুদ পোশাক পরতেন এবং ঘুড়ি ওড়াতেন। বসন্তের সাথে ঘুড়ি ওড়ানোর এই যোগসূত্র শীঘ্রই লাহোরে কেন্দ্রীয় অঞ্চল এবং সমগ্র পাঞ্জাব অঞ্চলের একটি ঐতিহ্যে পরিণত হয়। প্রকৃতপক্ষে, মহারাজা রঞ্জিত সিং বসন্তে লাহোরে একটি দরবার বা আদালতের আয়োজন করেছিলেন যা দশ দিন স্থায়ী হয়েছিল সেই সময় সৈন্যরা হলুদ পোশাক পরে তাদের সামরিক শক্তি প্রদর্শন করতেন। লাহোরে বসন্তের অন্যান্য ঐতিহ্যের মধ্যে রয়েছে মহিলাদের দোলনায় দোল খাওয়া এবং গান গাওয়া।

মালওয়া, পাঞ্জাব, ভারত 
বসন্ত উৎসব পাঞ্জাবের মালওয়া অঞ্চলে বিশেষভাবে উদযাপিত হয় যেখানে লোকেরা ঘুড়ি ওড়ানোর জন্য সমাবেশের আয়োজন করে। ফিরোজপুরের মতো অঞ্চলে, শিশুরা সাধারণত কোন শুভ উপলক্ষে ঘুড়ি ওড়ায়। সাঙ্গারুর জেলার ধুরিতে অবস্থিত বাঁসারি ও গুদ্রির শিব মন্দিরে বসন্ত পঞ্চমীর দিন একটি বড় মেলার আয়োজন করা হয়। মেলার বিশেষত্ব হল বিবিধ প্রকারের দোলনা এবং খাবার।

পাঞ্জাব, পাকিস্তান 

উত্তর ভারতে, এবং পাকিস্তানের পাঞ্জাব প্রদেশে, বসন্তকে একটি মৌসুমী উত্সব হিসাবে বিবেচনা করা হয় এবং এটি ঘুড়ির উত্সব হিসাবে পালিত হয়। এই উৎসব বসন্ত ঋতুর সূচনাকে চিহ্নিত করে। পাঞ্জাব অঞ্চলে (পাকিস্তানের পাঞ্জাব প্রদেশ সহ) বসন্ত পঞ্চমীতে ঘুড়ি ওড়ানো এবং মেলা অনুষ্ঠিত হওয়ার একটি দীর্ঘ ইতিহাস আছে। পোথোহার মালভূমি অঞ্চলে ঘুড়ি ওড়ানোর সাথে পাকিস্তানের রালওয়ালপিন্ডিতে বসন্ত উদযাপন করা হয়। ঘুড়ি ওড়ানোর ওপর নিষেধাজ্ঞা থাকলেও ঘুড়িপ্রেমীরা এখনো এই উৎসব পালন করে যাচ্ছেন। দ্য এক্সপ্রেস ট্রিবিউনের তথ্য অনুযায়ী, নিষেধাজ্ঞা থাকা সত্ত্বেও, ২০২০ সালে রাওয়ালপিন্ডির পুরানো শহর এলাকায় সব ধরণের ঘুড়ি, টাকু, সুতা অবাধে বিক্রী হ্তে দেখা গেছে। এই উতসবে লোকেরা আতশবাজি জ্বালায় এবং উচ্চস্বরে সঙ্গীত বাজায়।

নিষেধাজ্ঞা 
২০০৭ সাল পর্যন্ত পাকিস্তানের লাহোরে বসন্ত ঘুড়ি উৎসবের তারিখটি কর্তৃপক্ষ দ্বারা নির্ধারিত হত। সাধারণত ফেব্রুয়ারির শেষে বা মার্চের শুরুতে কোন রবিবারে এই উতসবের দিন নির্ধারন করা হত। ২০০৭ সালে প্রাথমিকভাবে মৃত্যু এবং গুরুতর আহতের সংখ্যা বৃদ্ধির কারণে এই উত্সবটি নিষিদ্ধ করা হয়েছিল।

২০১৭ সাল থেকে পাকিস্তানে ব্যাপকভাবে প্রচার করা হয়েছে যে ঘুড়ি উতসবের উপর নিষেধাজ্ঞা প্রত্যাহার করা হবে, কিন্তু ২০১৯ সাল পর্যন্ত তা কার্যকর হয়নি। ২০০৪ সালে, নওয়া-ই-ওয়াক্ত নামক একটি পাকিস্তানি দৈনিক পত্রিকা ধর্মীয় কারণে পাকিস্তানে বসন্ত পঞ্চমী উদযাপনের বিরোধিতা করে।

তথ্যসূত্র 

ভারতের ক্রীড়া উৎসব
ভারতের সাংস্কৃতিক উৎসব
পাঞ্জাবের উৎসব
সীমা শেখরে

সীমা শেখরে (জন্ম  ) একজন ভারতীয় নারীবাদী ও নারী অধিকার কর্মী যিনি নারীদের বিরুদ্ধে সহিংসতা বন্ধ করার জন্য প্রচারণা চালান।

কর্মজীবন 
সীমা শেখরে (জন্ম  ) ভারতের মহারাষ্ট্র রাজ্যের নাগপুরে বড় হন।  ১৯৭২ সালে দেশাইগঞ্জের এক যুবতী আদিবাসী মহিলা ধর্ষিত হওয়ার ঘটনা ঘটে যা মথুরা ধর্ষণ মামলা নামে পরিচিত। সুপ্রিম কোর্ট আসামিকে বেকসুর খালাস দেয়ার পর জনমনে হৈ চৈ ও প্রতিবাদ হয়। পরবর্তীতে আদালতের মামলাটি একটি জাতীয় ইস্যুতে পরিণত হওয়ার হয়। বিষয়টি জোরালো হওয়ার পরে  সীমা শেখরে তাকে দেখতে যান এবং এর পরে একটি সংস্থা প্রতিষ্ঠা করেন যা মহিলাদের বিরুদ্ধে সহিংসতা বন্ধ করার জন্য প্রচারণা চালায়।  তিনি মহিলাদের সমর্থন এবং আইনি সহায়তা দেওয়ার জন্য ভারতে সুপরিচিত হয়েছিলেন।  ২০১৬ সালে, তিনি টাইমস অফ ইন্ডিয়াকে বলেছিলেন যে তিনি ধর্ষণ থেকে বেঁচে যাওয়া প্রায় ২০০ জনকে সাহায্য করেছেন।  যখন জাতীয়তাবাদী কংগ্রেস পার্টির নেত্রী আশা মির্জে ধর্ষণের জন্য আংশিকভাবে মহিলাদের দায়ী করা মন্তব্য করেছিলেন, তখন তিনি এই মন্তব্যের নিন্দা করেছিলেন এবং তার পদত্যাগের আহ্বান জানিয়েছিলেন। 

তার কাজের স্বীকৃতিস্বরূপ, ২০১৩ সালে তাকে স্ত্রী শক্তি পুরস্কারে (বর্তমানে এটির নামকরণ করা হয়েছে নারী শক্তি পুরস্কার) পুরস্কৃত করা হয়।

তথ্যসূত্র 

নাগপুরের ব্যক্তি
ভারতীয় নারীবাদী
১৯৩০-এর দশকে জন্ম
নারী শক্তি পুরস্কার বিজয়ী
এডিস অ্যালবোপিক্টাস

এডিস অ্যালবোপিক্টাস (Stegomyia albopicta), মশা (Culicidae) পরিবার থেকে উদ্ভূত, যেটি (এশীয়) বাঘ মশা বা বন মশা নামেও পরিচিত। এটি দক্ষিণ-পূর্ব এশিয়ার গ্রীষ্মমন্ডলীয় এবং উপ-ক্রান্তীয় অঞ্চলে প্রাপ্ত একটি মশার প্রজাতি। তবে গত কয়েক শতাব্দীতে,পণ্য পরিবহন এবং আন্তর্জাতিক ভ্রমণের মাধ্যমে এই প্রজাতির মশা অনেক দেশেই দেদারসে ছড়িয়ে পড়েছে। মশাটির পায়ে এবং শরীরে দেখা যায় সাদা সাদা ব্যান্ডের মত ডোরাকাটা দাগ।

এই মশাটি অনেক সম্প্রদায়ের মধ্যে একটি উল্লেখযোগ্য কীটপতঙ্গ হয়ে উঠেছে কারণ এটি মানুষের সাথে ঘনিষ্ঠভাবে যুক্ত থাকে (জলাভূমিতে বসবাস না করে), এবং সাধারণত সন্ধ্যা ও ভোরের পাশাপাশি দিনের বেলায় মাছি এবং খাওয়ায়। পোকাটিকে ডোরাকাটা চেহারার জন্য বাঘের মশা বলা হয়, যা বাঘের মতো। Ae. albopictus ইয়েলো ফিভার ভাইরাস, ডেঙ্গু জ্বর এবং চিকুনগুনিয়া জ্বর সহ অনেক ভাইরাল প্যাথোজেন সংক্রমণের জন্য একটি মহামারীবিদ্যাগতভাবে গুরুত্বপূর্ণ ভেক্টর, সেইসাথে ডিরোফিলারিয়া ইমিটিসের মতো বেশ কয়েকটি ফাইলেরিয়াল নেমাটোড। এডিস অ্যালবোপিকটাস জিকা ভাইরাস হোস্ট করতে সক্ষম এবং মানুষের মধ্যে জিকা সংক্রমণের সম্ভাব্য ভেক্টর হিসেবে বিবেচিত হয়।

বর্ণনা

নাম এবং পদ্ধতিগত 

১৮৯৪ সালে, একজন ব্রিটিশ-অস্ট্রেলীয় কীটতত্ত্ববিদ ফ্রেডেরিক এ. অ্যাস্কিউ স্কুস, প্রথম বৈজ্ঞানিকভাবে এশিয়ান টাইগার মশার বর্ণনা দেন, যার নাম তিনি রেখেছিলেন কিউলেক্স অ্যালবোপিকটাস (ল্যাট.  "gnat", "midge" এবং  "সাদা আঁকা")। পরবর্তীতে, প্রজাতিটি এডিস (gr.  গণে বরাদ্দ করা হয় , "অপ্রীতিকর") এবং Aedes albopictus হিসাবে উল্লেখ করা হয়। ইয়েলো ফিভার মশার মতো, এটি স্টেগোমিয়া (Gr.  সাবজেনাস এর অন্তর্গত। , "আচ্ছাদিত, ছাদযুক্ত", এই উপজেনাসের পৃষ্ঠীয় পৃষ্ঠকে সম্পূর্ণরূপে ঢেকে দেয় এমন দাঁড়িপাল্লাকে উল্লেখ করে এবং  , "ফ্লাই") এডিস গণের মধ্যে। ২০০৪ সালে, বিজ্ঞানীরা উচ্চ-স্তরের সম্পর্ক অন্বেষণ করেন এবং Aedes গণের মধ্যে একটি নতুন শ্রেণিবিভাগের প্রস্তাব করেন এবং স্টেগোমিয়া জেনাস স্তরে উন্নীত হয়, যার ফলে Aedes albopictus এখন Stegomyia albopicta হয়। যদিও এটি একটি বিতর্কিত বিষয়, এবং স্টেগোমিয়া অ্যালবোপিক্টা বনাম এডিস অ্যালবোপিক্টাসের ব্যবহার ক্রমাগত বিতর্কিত।

তথ্যসূত্র 

এডিস
মানব রোগজীবাণু বহনকারী পতঙ্গ
১৮৯৪-এ বর্ণিত পতঙ্গ
চিকুনগুনিয়া
ফ্রেডরিক এ. আস্কু স্কুস কর্তৃক নামকরণকৃত ট্যাক্সা
মুহাম্মদ গাউস

মোল্লা মুহাম্মদ গাউস (জন্ম: ১৯৬১–...?) ছিলেন তালেবানের নেতৃত্বের একজন, যারা ১৯৯৬ সাল থেকে ২০০১পর্যন্ত আফগানিস্তান শাসন করেছিলেন। সোভিয়েত-আফগান যুদ্ধের সময় মোল্লা গাউস হিজবে ইসলামী খালিসের সদস্য হিসাবে যুদ্ধ করেছিলেন। তিনি ১৯৯৬ সালের সেপ্টেম্বর থেকে আফগানিস্তানের পররাষ্ট্রমন্ত্রী হিসেবে দায়িত্ব পালন করেছিলেন, যখন তালেবানরা কাবুল দখল করেন এবং ১৯৯৭ সালের জুন পর্যন্ত দায়িত্বে ছিলেন, যখন তিনিসহ কয়েকজন তালেবান নেতা দেশের উত্তরাঞ্চলের মাজার-ই-শরিফে বিরোধী বাহিনী কর্তৃক অপহৃত হন।

এর আগে ১৯৯৭ সালে তিনি ইউনোকাল কর্পোরেশন নামে একটি কোম্পানির সাথে তেল পাইপলাইন চুক্তি নিয়ে আলোচনার জন্য টেক্সাসের হিউস্টনে একটি তালেবান প্রতিনিধিদলের নেতৃত্ব দেন। পরে বন্দিদশা থেকে তিনি পালিয়ে যান এবং পরবর্তীতে তার কোনো সংবাদ পাওয়া যায়নি।

তথ্যসূত্র 

তালেবান নেতা
তালেবান সরকারের মন্ত্রী
জীবিত ব্যক্তি
জলবায়ু সহনশীলতা

জলবায়ু সহনশীলতা বলতে বিপজ্জনক ঘটনা বা প্রবণতা বা ঝামেলা মোকাবেলায় সামাজিক, অর্থনৈতিক এবং বাস্তুতান্ত্রিক সক্ষমতাকে বোঝায়। জলবায়ুর উপাদানগুলোর সত্ত্বা, গঠন ও পারষ্পরিক মিথষ্ক্রিয়া বজায় রাখার পাশাপাশি অভিযোজন, শিক্ষণ ও রূপান্তরের সক্ষমতা অর্জনের মাধ্যমে জলবায়ু সহনশীলতা অর্জিত হতে পারে।  জলবায়ু পরিবর্তনের বিরূপ প্রভাবের ফলে আজ বিভিন্ন মানব সম্প্রদায়, রাজ্য ও দেশসমূহ যে জলবায়ুগত বিপন্নতার সম্মুখীন হয়েছে তা হ্রাস করাই জলবায়ু সহনশীলতার মূল লক্ষ্য। সমাজের সকল স্তরে বাস্তবায়নকৃত সামাজিক, অর্থনৈতিক, প্রযুক্তিগত এবং রাজনৈতিক কৌশলগুলিকে জলবায়ু স্থিতিস্থাপকতা গড়ে তোলার প্রচেষ্টার মধ্যে ধারণ করা যায়। স্থানীয় সুম্প্রদায় থেকে বৈশ্বিক চুক্তি- সবখানেই জলবায়ু স্থিতিস্থাপকতা একটি অগ্রাধিকার হয়ে উঠছে, যদিও বলা যেতে পারে এই তত্ত্বের সামান্যও বাস্তবায়নের মুখ দেখে নি।

জলবায়ু সহনশীলতা জলবায়ু পরিবর্তন অভিযোজন প্রক্রিয়ার সাথে সম্পর্কিত। জলবায়ু পরিবর্তনের বিরূপতা হ্রাসের পাশাপাশি জলবায়ু ন্যায্যতা ও সমতা নিশ্চিত করাও এর লক্ষ্য। জলবায়ু সহিষ্ণু অবকাঠামো, কৃষি তথা জলবায়ু সহিষ্ণু উন্নয়ন নিশ্চিতকরণ জলবায়ু সহিষ্ণুতা বাস্তবায়নের উপায়। সবচেয়ে বস্তুনিষ্ঠ পদ্ধতিগুলোতে সহিষ্ণুতার একটি নির্দিষ্ট ও গ্রহণযোগ্য সংজ্ঞা নির্ধারণ করে সেই নির্দিষ্ট মানদণ্ডের মাধ্যমে তুলনার সুযোগ করে দিয়ে জলবায়ু সহিষ্ণুতা পরিমাপ করা হয়।

সংজ্ঞা 
জলবায়ু সহিষ্ণুতা বলতে বন্যা ও খরার মত জলবায়ু সম্পর্কিত আঘাত থেকে পুনরুদ্ধার অথবা এই ধরনের আঘাতের ঝুঁকি প্রশমনের সক্ষমতাকে বোঝায়। এটি একটি রাজনৈতিক প্রক্রিয়া যা জলবায়ু পরিবর্তনের ঝুঁকি প্রশমিত করে। পাশাপাশি জলবায়ুর পরিবর্তনশীল ধরনের সাথে জনগণের খাপ খাওয়ানোর প্রক্রিয়াকেও ত্বরান্বিত করে। 

আইপিসিসি এর ষষ্ঠ মূল্যায়ন প্রতিবেদন সহনশীলতাকে নিম্নোক্তভাবে সংজ্ঞায়িত করেছেঃ   সামাজিক, অর্থনৈতিক এবং বাস্তুতন্ত্রের একটি বিপজ্জনক ঘটনা বা প্রবণতা বা ঝামেলা মোকাবেলা করার ক্ষমতাকে সহনশীলতা [...] বলে যেখানে উপাদানগুলোর মূল কার্যকারিতা (বাস্তুতন্ত্রের ক্ষেত্রে জীববৈচিত্র্য) বজায় রাখার মাধ্যমে উক্ত ঘটনার প্রতি সাড়াদান করা হয় ও পুনর্গঠনের উদ্যোগ গৃহীত হয় এবং ভবিষ্যত অভিযোজন, শিক্ষা ও রূপান্তরের সক্ষমতা বজায় থাকে।  

সহনশীলতা একটি দরকারী ধারণা কারণ এর আলোচনা জ্ঞানের নানান খাত ও শাখাসমূহে ব্যাপকভাবে বিস্তৃত। একই কারণ সহনশীলতার ধারণাটিকে ব্যাখ্যার জন্য উন্মুক্ত করে তোলে যার ফলে একে সংজ্ঞায়িত করার ক্ষেত্রে ভিন্ন ভিন্ন এবং কখনও কখনও প্রতিদ্বন্দ্বিতামূলক মতামতের বিকাশ ঘটে। জলবায়ু সহনশীলতার সংজ্ঞাটি ধারণাগত এবং ব্যবহারিক উভয় ক্ষেত্রেই ব্যাপকভাবে বিতর্কিত।

তথ্যসূত্র

কৃষি ও পরিবেশ
পরিবেশমূলক ন্যায়বিচার
জলবায়ু পরিবর্তন নিরসন